સોશિયલ મીડિયામાં આવતી અફવાઓને ધ્યાને લઇને જુના વાડજ સર્કલ પર ગઇ કાલે બપોરનાં ચાર મહિલાઓને ટોળાએ ઢોર માર માર્યો હતો. આ ટોળાએ સતત ૧૫ મીનિટ સુધી આ મહિલાઓને માર માર્યો હતો. નવાઇની વાત એ છે કે ઘટના સ્થળેથી પોલીસ ચોકી માત્ર ૧૦૦ મીટરનાં અંતરે જ છે. આખરે પોલીસે ઘટનાસ્થળે પહોચી આ ચાર મહિલાઓનો બચાવ કર્યો હતો અને સારવાર અર્થે નજીકનાં હોસ્પિટલ ખસેડવામાં આવ્યા હતા. જો કે સારવાર દરમિયાન એક મહિલાનું મૌત નિપજ્યુ હતુ.